**HALVÅRSVURDERING**

**Retningslinjer for grunnskolen i Brønnøy**

Revidert i skolenettverket juni 2017

VARIGHET: Fra juni 2017 og inntil nye retningslinjer blir bestemt.

TOLKING AV FORSKRIFT

* Halvårsvurdering i alle fag + orden og oppførsel på hvert årstrinn. Det gis minimum en skriftlig og en muntlig vurdering pr. skoleår.
* Elevsamtalene skal knyttes opp mot halvårsvurderingene
* Kontaktlærer har ansvar for at halvårsvurdering i orden og oppførsel blir gitt i samarbeid med de andre lærerne til elevene.
* Halvårsvurderingen skal inneholde ståsted og fremovermelding.
* Rektor har ansvaret for at dette blir gjort.
* Fra 8. trinn skal det i tillegg være skriftlige karakterer.
* Det skal være dokumentasjon på at det er gitt halvårsvurdering.
* Hva skal arkiveres for ettertiden?

VIKTIGE PRESISERINGER:

* **Vurderingsarbeidet ved skolen skal fremme læring og skal være en integrert del av all opplæring.**
* Alle elevene har rett på underveis- og sluttvurdering. (§3-1)
* Halvårsvurderingen er en del av underveisvurderingen. (§3-13)

RETNINGSLINJER:

* Det skal gis **en** skriftlig halvårsvurdering i året. Vurderingsskjemaet skal innholde:
  + Elevens sterke sider i skolesammenheng.
  + Orden og oppførsel (hjemles i vurderingsforskriften, Forskrift om ordensreglement for grunnskolen i Brønnøy og ordensreglementet for skolen)
  + Ståsted og fremovermelding i alle fag (§3-13, 3-15).

Følgende fag skal i Brønnøy ha skriftlig vurdering:

1.kl: norsk og matematikk

2.-7.kl: norsk, matematikk og engelsk

8.-10.kl: alle fag, men hovedvekt på norsk, matematikk og engelsk

* + Fravær
* Kompetansenivået til elevene skal på alle trinn vurderes **i ifht kompetansemålene**. I tillegg skal elevene fra og med 8.trinn ha halvårsvurdering med karakter.
  + Språkbruken på graderingen skal være lik i Brønnøy kommune
  + 1.-4.kl: Kompetansen beskrives ved bruk av setninger.
  + 5. – 7.kl: Kompetansen beskrives med en tredelt skala; mestringsnivå 1, mestringsnivå 2 og mestringsnivå 3, der 3 er høyeste grad av måloppnåelse (som Nasjonale prøver).
  + Det skal være kommentar til graderingen.
  + Formuleringene skal formuleres som kompetanse, altså hva elevene KAN.
* Halvårsvurderingen skal knyttets opp mot foreldresamtalene. Dette kan skje ved at halvårsvurderinga er en del av agendaen på slutten av semesteret. Vurderingsdokument bør da sendes hjem sammen med innkallingen til foreldrekonferansen. Men foreldresamtalene kan også være tidlig i semesteret, hvor gjensidige forventninger/mål avklares. Den skriftlige halvårsvurderingen kan da knyttes til disse forventningene/målene. Se vedlagt forslag til årshjul.

Under forutsetning av at vurderingen er i tråd med retningslinjene for øvrig, er det åpning for ulike årshjul for vurderingene.

* I fagvurderinger skal det ikke tas hensyn til elevens forutsetninger, fravær eller forhold som har med elevenes orden og oppførsel.
* Rektor har ansvaret for at faglærer gjennomfører halvårsvurdering i fagene (systemansvar).
* Hver enkelt skole setter frister for når foreldrekonferanser skal avholdes.
* Dokumentasjon: foreldrene kvitterer for avholdt samtale (jmf forskrift).
* Halvårsvurderingen arkiveres i elevmappen.

LÆRERNES ARBEIDSPLAN:

* Vurderingsdokumentasjon er en del av lærernes for- og etterarbeid. Forberedelse til foreldrekonferansen, er en del av kontaktlærerfunksjonen. Det som kreves av samarbeidstid i vurderingsarbeidet, må beregnes av fellestid og synliggjøres i lærernes arbeidsplaner.

MALER:

* Skolene utfordres til å utvikle gode og tjenlige maler for halvårsvurdering i tråd med disse retningslinjene. Det vil deretter bli tatt opp til vurdering om vi skal ha en felles mal for halvårsvurdering i grunnskolen i Brønnøy.
* For 1. – 4.klasse, har Salhus skole forslag på standardiserte setninger å velge mellom, se vedlegg
* Forslag til årshjul for vurdering:

|  |  |
| --- | --- |
| Skolestart, aug.-sep. | Foreldremøte |
| Foreldresamtaler, eleven deltar |
| Okt. – nov. | Elevsamtaler |
| Til jul | Skriftlig/muntlig halvårsvurdering, eget skjema |
| Jan. | Foreldresamtaler, eleven deltar |
| Feb. – apr. | Elevsamtaler |
| Mai - jun. | Foreldremøte |
| Skoleslutt vår | Skriftlig/muntlig halvårsvurdering, eget skjema |

Kjartan Paulsen

-Fagansvarlig skole-

Brønnøy kommune